CELEX: 62012CN0303
Language: sk
Date: 2012-06-21 00:00:00
Title: Vec C-303/12: Návrh na začatie prejudiciálneho konania, ktorý podal Tribunal de première instance de Liège (Belgicko) 21. júna 2012 — Guido Imfeld, Nathalie Garcet/Belgické kráľovstvo

22.9.2012   
            
            
               SK
            
            
               Úradný vestník Európskej únie
            
            
               C 287/18
            
         Návrh na začatie prejudiciálneho konania, ktorý podal Tribunal de première instance de Liège (Belgicko) 21. júna 2012 — Guido Imfeld, Nathalie Garcet/Belgické kráľovstvo
   (Vec C-303/12)
   2012/C 287/33
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Liège
   
      Účastníci konania pred vnútroštátnym súdom
   
   
      Žalobcovia: Guido Imfeld, Nathalie Garcet
   
      Žalovaný: Belgické kráľovstvo
   
      Prejudiciálna otázka
   
   Bráni článok [39 ES] tomu, aby belgický daňový systém stanovený v článku 155 CIR/92 a článku 134 ods. 1 bod 2 CIR/92 — bez ohľadu na prípadné uplatnenie obežníka č. Ci.RH.331/575.420 z 12. marca 2008 — mal za následok, že príjmy žalobcu z podnikania plynúce zo zdrojov v Nemecku oslobodené od dane na základe článku 17 Dohody o zamedzení dvojitého zdanenia medzi Nemeckom a Belgickom sa zahrnú do výpočtu dane splatnej v Belgicku, slúžia ako základ na priznanie daňových výhod, ktoré stanovuje CIR/92, a nárok na uplatnenie týchto výhod, ako napríklad čiastky oslobodenej od dane z dôvodu rodinných pomerov žalobcu, sa obmedzí alebo prizná v menšom rozsahu ako v prípade, ak by príjmy oboch žalobcov pochádzali zo zdrojov v Belgicku a ak by vyššie príjmy nemal žalobca, ale žalobkyňa, zatiaľ čo v Nemecku je žalobca, pokiaľ ide o jeho príjmy z podnikania, zdanený ako jednotlivec a nemôže získať všetky daňové výhody spojené s jeho osobnými a rodinnými pomermi, ktoré nemecké daňové orgány zohľadňujú len čiastočne?